Wray Downes

Rupert Arnold "Wray" Downes (14. tammikuuta 1931 Toronto – 18. maaliskuuta 2020) oli kanadalainen jazzpianisti.

Downes opiskeli Lontoon Trinity Collegessa ja Pariisin konservatoriossa. Hän siirtyi jazzin pariin vuonna 1953 ja suoritti opintoja Dizzy Gillespien sekä Mary Lou Williamsin johdolla. Hän pääsi tekemään yhteistyötä yhdysvaltalaismuusikkojen, kuten Sidney Bechetin, Buck Claytonin ja Bill Colemanin kanssa. Palattuaan Kanadaan Downes täydensi piano-opintojaan Oscar Petersonin johdolla ja osallistui Neil Chotemin järjestämään sävellysopetukseen.

Urallaan Downes soitti muiden muassa Roy Eldridgen, Billie Holidayn, Coleman Hawkinsin, Buddy Taten, Clark Terryn, Eddie Vinsonin ja Lester Youngin sidemanina. Kanadalaisista hänen yhteistyökumppaneihinsa kuuluivat Peter Appleyard, Dave Young, Ed Bickert, Reg Schwager, Archie Alleyne, Moe Koffman ja Don Thompson.

Vuonna 1990 Downes asettui Montrealiin ja aloitti opettamisen Concordia-yliopistossa. Hänellä oli vaimo Madeleine ja kuusi lasta.

Lähteet 

Kanadalaiset jazzmuusikot
Kanadalaiset pianistit
Vuonna 1931 syntyneet
Vuonna 2020 kuolleet